ได้งบชลประทานเร่งซ่อมเขื่อนลำแชะ
นายชิตชนก สมประเสริฐ ผู้อำนวยการสำนักงานชลประทานที่ 8 นครราชสีมา เผยว่า ตนพร้อมด้วยนายจักรี ยิ่งเจริญ ผู้อำนวยการโครงการส่งน้ำและบำรุงรักษาลำมูลบน-ลำแชะ นำเจ้าหน้าที่เข้าตรวจสอบพื้นผิวถนนด้านบนบริเวณสันเขื่อนลำแชะ อ.ครบุรี จ.นครราชสีมา ซึ่งมีรอยแตกร้าวเป็นร่องลึกประมาณ 10-20 เซนติเมตร เป็นแนวยาวหลายจุดตลอดความยาวของสันเขื่อน 2.4 กิโลเมตร ทำให้ชาวบ้านในพื้นที่วิตกกังวลถึงสภาพความแข็งแรงของเขื่อน จนมีข่าวลือเรื่องเขื่อนแตกร้าวแพร่สะพัดในช่วงสัปดาห์ที่ผ่านมา ทั้งนี้ สำนักงานชลประทานที่ 8 นครราชสีมา ได้รับงบประมาณ 5,397,000 บาท ในการปรับปรุงสันเขื่อนแล้ว และเตรียมเร่งลงมือดำเนินการในวันจันทร์นี้,นายชิตชนกเผยอีกว่า ในวันจันทร์นี้จะเริ่มลงมือดำเนินการปรับปรุงถนนบนสันเขื่อนลำแชะ โดยจะดำเนินการลอกพื้นถนนเดิมออกทั้งหมด และอัดบดดินรองพื้นด้านล่างก่อนที่จะลาดผิวถนนขึ้นใหม่ คาดว่าการดำเนินการทั้งหมดจะแล้วเสร็จภายในเดือนกรกฎาคมนี้ สำหรับสาเหตุที่เกิดรอยร้าวบนพื้นถนนเขื่อนจนทำให้ชาวบ้านหวาดวิตกกังวลนั้น เกิดจากการเสื่อมสภาพของพื้นผิวถนนตามอายุการใช้งานที่ทนแดดทนฝนมานานถึง 30 ปี อย่างไรก็ตาม ทางวิศวกรของกรมชลประทานได้ดำเนินการตรวจสอบโครงสร้างหลักของเขื่อนแล้ว ซึ่งยืนยันว่าตัวเขื่อนยังคงมีความมั่นคงแข็งแรงดี ไม่มีความเสียหายกับหลักของตัวเขื่อนแต่อย่างใด.,ข่าวที่เกี่ยวข้อง,หวั่นรอยแยกสันเขื่อนลำแชะ กระทบโครงสร้างหลัก วอนจัดงบปรับปรุงด่วน
ในวันจันทร์นี้จะเริ่มลงมือดำเนินการปรับปรุงถนนบนสันเขื่อนลำแชะ โดยจะดำเนินการลอกพื้นถนนเดิมออกทั้งหมด และอัดบดดินรองพื้นด้านล่างก่อนที่จะลาดผิวถนนขึ้นใหม่
ชิตชนก สมประเสริฐ,เขื่อนลำแซะ,บำรุงรักษา,รอยแตกร้าว,นครราชสีมา,สันเขื่อนลำแชะ,ปรับปรุงถนน,ข่าว,ข่าวไทยรัฐ,ข่าวฉบับพิมพ์,ข่าวหนังสือพิมพ์ไทยรัฐ,thairath,ไทยรัฐออนไลน์